18. ΝΟΜΟΘΕΤ. ΔΙΑΤΑΓΜΑ υπ’ αριθ. 285 της 18/23 Ιαν. 1974 (ΦΕΚ Α΄19) Περί καταργήσεως του Ανωτάτου Συμβουλίου Δημοσίων Υπηρεσιών. Άρθρ.1.-1.Το Ανώτατον Συμβούλιον Δημοσίων Υπηρεσιών, ως και πάσα διάταξις αναφερομένη εις τας αρμοδιότητας αυτού, καταργούνται. 2.Δια Π.Δ/των, εκδιδομένων προτάσει του Υπουργού παρά τω Πρωθυπουργώ, ρυθμίζονται τα της ασκήσεως της πειθαρχικής δικαιοδοσίας, της επιλογής του προσωπικού των δημοσίων υπηρεσιών και νομικών προσώπων δημοσίου δικαίου, της κωδικοποιήσεως της διοικητικής νομοθεσίας, των εκκρεμών πειθαρχικών δικών και εν γένει διαδικασιών επιλογής προσωπικού (όργανα, αρμοδιότης, διαδικασία και πάσα ετέρα λεπτομέρεια). Άρθρ.2.-Από της ενάρξεως ισχύος του παρόντος καταργούνται άπασαι αι θέσεις των τακτικών, εκτάκτων, παρέδρων μελών, εισηγητών και Γενικού Διευθυντού Α.Σ.Δ.Υ. απολυομένων εκ της υπηρεσίας των εις τας θέσεις ταύτας υπηρετούντων. Άρθρ.3-1.Τα απολυόμενα πάρεδρα μέλη του Α.Σ.Δ.Υ. επανέρχονται αυτοδικαίως δυνάμει του παρόντος εις την προτέραν των θέσιν με τον ον εκέκτηντο βαθμόν και αρχαιότητα, εφ’ όσον υποβάλουν δήλωσιν εις τον οικείον Υπουργόν  εντός δεκαπενθημέρου από της ισχύος του παρόντος. 2.Ειδικώς, τα εκ του Νομικού Συμβουλίου του Κράτους, προερχόμενα πάρεδρα μέλη του Α.Σ.Δ.Υ. επανέρχονται αυτοδικαίως εις το Νομικόν Συμβούλιον του Κράτους επί βαθμώ Παρέδρου, από απόψεως δε αρχαιότητος, θεωρούνται ως προαχθέντα εις τον βαθμόν τούτον από του διορισμού αυτών εις το Α.Σ.Δ.Υ., υπό την προϋπόθεσιν ότι κατά τον χρόνον τούτον είχον συμπληρώσει τα τυπικά προσόντα προς προαγωγήν εις τον βαθμόν Παρέδρου του Νομικού Συμβουλίου του Κράτους. Μη συντρεχούσης της προϋποθέσεως ταύτης, οι ανωτέρω τίθενται προ των εν των μεταξύ προαχθέντων εις τον βαθμόν του Παρέδρου, αμέσως νεωτέρων αυτών δικαστικών αντιπροσώπων. «Η αληθής έννοια της παρ. 2 του άρθρ. 3 του Ν.Δ. 285/1974 είναι ότι δια την συμπλήρωσιν των κατ’ αυτήν τυπικών προσόντων προς προαγωγήν λαμβάνεται υπ’ όψιν ο χρόνος υπηρεσίας ο καθοριζόμενος υπό των περί αυτών παγίων οργανικών διατάξεων» (παρ. 2 άρθρ. 2 Ν.Δ. 314/1974, τόμ. 1 σελ. 84,24). 3.Οι κατά τας προηγουμένας παραγράφους επανερχόμενοι καταλαμβάνουν ισαρίθμους προσωρινάς θέσεις, συνιστωμένας δια του παρόντος, αι οποίαι καταργούνται άμα τη καθ’ οιονδήποτε τρόπον εξόδω των εκ της υπηρεσίας, ή τη προαγωγή των, εξαιρέσει της προαγωγής εις θέσεις ενιαίων βαθμών. 4.Ο παρά τω Α.Σ.Δ.Υ. διανυθείς υπό των κατά τας προηγουμένας παραγράφους επανερχομένων χρόνος υπηρεσίας λογίζεται δια πάσαν περίπτωσιν  ως διανυθείς εις την ην ούτοι καταλαμβάνουν θέσιν και βαθμόν. Οι ανωτέρω δεν δύνανται να κριθούν προς προαγωγήν πριν συμπληρώσουν τον προς προαγωγήν  χρόνον πάντες οι εις τον βαθμόν τούτον αρχαιότεροί των. 5.Οι μη επανερχόμενοι κατά τα ανωτέρω εις τας προτέρας των θέσεις, διατηρούν ισοβίως επί τιμή τον τίτλον της εις το Α.Σ.Δ.Υ. θέσεώς των. Άρθρ.4.-1.Εις την Γενικήν Διεύθυνσιν Δημοσίας Διοικήσεως συνιστώνται 6 θέσεις υπαλλήλων επί 4ω βαθμώ Α΄ κατηγορίας του Α2 Κλάδου των ειδικών επί της Δημοσίας Διοικήσεως. Τας θέσεις ταύτας καταλαμβάνουν δυνάμει του παρόντος οι παρά τω Α.Σ.Δ.Υ. υπηρετούντες Εισηγηταί Β΄ τάξεως, εφ’ όσον υποβάλουν σχετικήν δήλωσιν προς τον οικείον Υπουργόν, εντός ανατρεπτικής προθεσμίας 15 ημερών από της ισχύος του παρόντος. Η σειρά αρχαιότητος τούτων τόσον μεταξύ των όσον και έναντι των εν τη ανωτέρω Γενική Διευθύνσει υπηρετούντων ομοιοβάθμων των καθορίζεται δι’ ητιολογημένης αποφάσεως του οικείου υπηρεσιακού συμβουλίου εκτιμώντος τα τυπικά και ουσιαστικά αυτών προσόντα. Αι ανωτέρω θέσεις καταργούνται:α) εάν δεν κληρωθούν κατά τα εις το προηγούμενον εδάφιον οριζόμενα και β) εν περιπτώσει προαγωγής των καταλαβόντων ταύτας ή εξόδου των καθ’ οιονδήποτε τρόπον εκ της υπηρεσίας. Δια της υπ’ αριθ. ΔΡ 7/4-6/117 της 30 Μαρτ./19 Απρ. 1974 (ΦΕΚ Β΄420) απόφ. Πρωθυπουργού, κατηργήθη μία θέσις εκ των ανωτέρω 6 επί βαθμώ 4ω κατηγορίας Α΄ του Κλάδου Α2, από της 5 Μαρτ. 1974. 2.Ειδικώς οι εκ των Εισηγητών του Α.Σ.Δ.Υ. διατελέσαντες επί διετίαν τουλάχιστον προ του διορισμού των δικηγόροι δύναται να διορισθούν δόκιμοι δικαστικοί αντιπρόσωποι του Νομικού Συμβουλίου του Κράτους μετά σύμφωνον γνώμην της Ολομελείας αυτού, εφ’ όσον υποβάλουν σχετικήν δήλωσιν εντός προθεσμίας ενός μηνός από της ισχύος του παρόντος και αν έτι εποιήσαντο χρήσιν της δια της προηγουμένης παραγράφου παρεχομένης ευχερείας. Ούτοι εν περιπτώσει διορισμού των εις το Νομικόν Συμβούλιον του Κράτους απολύονται εκ της τυχόν καταληφθείσης υπ’ αυτών, κατ’ εφαρμογήν της προηγουμένης παραγράφου θέσεως. 3.Αι διατάξεις της παρ. 4 του άρθρ. 3 του παρόντος εφαρμόζονται και επί των ανωτέρω. Άρθρ.5.-Όπου, κατά τας κειμένας διατάξεις, προβλέπεται η συμμετοχή τακτικών ή παρέδρων μελών του Α.Σ.Δ.Υ. εις πάσης φύσεως συλλογικά όργανα, περιλαμβανομένων και των    υπηρεσιακών (Αντί της σελ. 342,201) Σελ. 342,201(α) Τεύχος 538-Σελ. 107 Ανώτατο Σσυμβούλιο Δημοσίων Υπαλλήλων 2.Ε.η.18 συμβουλίων, αντ’ αυτών συμμετέχουν σύμβουλοι ή πάρεδροι αντιστοίχως του Νομικού Συμβουλίου του Κράτους. Άρθρ.6.-Αι κατά την έναρξιν ισχύος του παρόντος πεπληρωμέναι θέσεις του πάσης φύσεως προσωπικού των Γραφείων του Α.Σ.Δ.Υ., πλην της του Γενικού Διευθυντού μεταφέρονται μετά του εις αυτάς υπηρετούντος προσωπικού εις την Γενικήν Διεύθυνσιν Δημοσίας Διοικήσεως, κατανεμόμεναι δι’ αποφάσεως του Πρωθυπουργού εις κλάδους των αντιστοίχων κατηγοριών. Η αρχαιότης των τοποθετουμένων εις τας θέσεις ταύτας καθορίζεται βάσει του κατά τας ισχύουσας διατάξεις χρόνου υπηρεσίας αυτών εις τον ον κέκτηνται κατά τον χρόνον ενάρξεως ισχύος του παρόντος βαθμόν. Άρθρ.7.-1.Οι περί ων διατάξεις των άρθρ. 3 (παρ. 1 και 2), 4 και 6 εξακολουθούν υπαγόμενοι εις τα πάσης φύσεως Ασφαλιστικά Ταμεία, εις τα οποία μετείχον μέχρι της ενάρξεως ισχύος του παρόντος. 2.Οι μη επανερχόμενοι κατά τας διατάξεις του παρόντος, δικαιούνται όπως προσμετρήσουν επί εξαγορά εν όλω ή εν μέρει τρία έτη εις τον εν ασφαλίσει χρόνον παρά τοις ασφαλιστικοίς οργανισμοίς, παρ’ οις τυγχάνουν ησφαλισμένοι. Ο χρόνος ούτος δεν δύναται να είναι μείζων του υπολειπομένου μέχρι συμπληρώσεως του κατά νόμον ορίου ηλικίας χρόνου. Η καταβολή των προς εξαγοράν οφειλομένων, ενεργείται και δια κρατήσεως μέχρις εξοφλήσεως του 1/5 εκ της καταβληθησομένης μηνιαίας συντάξεως ή μερίσματος. «3.Οι απολυόμενοι, κατά τας διατάξεις του παρόντος Ν.Δ/τος, δικαιούνται να προσμετρήσουν, προς ανακαθορισμόν των παροχών, επί πλέον του χρόνου της προηγουμένης παραγράφου και τον χρόνον υπηρεσίας των παρά τω Α.Σ.Δ.Υ., εις τον ασφαλιστικόν Οργανισμόν, εις ον υπήγοντο προ του διορισμού των εις το Α.Σ.Δ.Υ., αποδιδομένων εις τούτον παρά του Ταμείου Αρωγής και Υγείας Οικονομικών Υπαλλήλων των γενομένων παρ’ αυτού κρατήσεων». Η παρ. 3 προσετέθη εις το άρθρ. 7, αφ’ ης ίσχυσε τούτο, δια του άρθρ. 1 Ν.Δ. 50/1974 (κατωτ. αριθ. 19). Σελ. 342,202(α) Τεύχος 538-Σελ. 108 Άρθρ.8.-1.Το αρχείον, τα έπιπλα, ο παντός είδους εξοπλισμός και η βιβλιοθήκη του Α.Σ.Δ.Υ. περιέρχονται εις την Γενικήν Διεύθυνσιν Δημοσίας Διοικήσεως, ήτις εκδίδει και χορηγεί τα πάσης φύσεως πιστοποιητικά και αντίγραφα. 2.Η εκκαθάρισις και εντολή πληρωμής των πάσης φύσεως δαπανών και αποδοχών του προσωπικού του καταργουμένου Α.Σ.Δ.Υ., ενεργούνται μερίμνη της Γενικής Διευθύνσεως Δημοσίας Διοικήσεως. Άρθρ.9.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Δια την συνταξιοδότησιν των ως άνω απολυομένων βλ. Ν.Δ. 286/1974 (τόμ. 29 σελ. 90,648). 